**Administrationsaftale**

**mellem**

**Furesø Kommune og Furesø Kommunes Klimaselskab af 2023 Aps**

For at sikre den daglige drift med administration og byggestyring af solcelleanlæg på Furesø Kommunes ejendomme er der indgået en aftale mellem Furesø Kommune og Furesø Kommunes Klimaselskab af 2023 Aps.

Aftalen indeholder køb af personaleressourcer i Furesø Kommune til følgende opgaver i klimaselskabet:

* Håndtere dokumenter og post i anpartsselskabet
* Gennemføre udbud af opsætning af solcelleanlæg via rådgiver
* Udfører byggestyring af firmaerne ved etablering af solcelleanlæggene
* Budget og regnskab, herunder betaling af regninger
* Håndtere aftaler med bank, administrationsaftale med kommunen, el handelsaftale med kommunen og elnettet, forsikring og revision m.m.
* Drift og vedligehold af anlæggene

Administrationsaftalen mellem Furesø Kommune og Furesø Kommunes Klimaselskab af 2023, omhandler et årligt køb af personaleressourcer i kommunen til at administrere Klimaselskabet indenfor en ramme på 400 årlige timer, som forventes fordelt på 5 personer.

Timerne er anslået og er foreløbigt budget – Alle 5 personer tidsregistrer.

Der vil ske en årlig regulering i forhold til de registrerede timer.

Timerne forventes fordelt som nedenstående mellem følgende personer:

* Xxxxxxxx anslås at anvende årligt 24 timer som direktør i selskabet,
* Xxxxxxxxxx anslås at anvende 48 timer årligt til driftsstyring af selskabet,
* Xxxxxxxxxxxx anslås at anvende årligt 28 timer som finansiel controller for selskabet,
* Xxxxxxxxxxx anslås at anvende årligt 100 timer på administration og økonomiopgaver
* Xxxxxxxxx anslås at anvende årligt 200 timer til byggestyring ved opsætning af solcelleanlæg og drift af solcelleanlæg.

De anslåede årlige 400 timer afregnes efter den enkeltes timeløn + et overhead på 10% som dækker slid på skriveborde, stole, telefon, pc, papir, blyant m.v. i kommunen.

Furesø Kommune fremsender en årlig a conto regning til Furesø Kommunes Klimaselskab af 2023 Aps pr. 1. januar med udgangspunkt i ovenstående timefordeling. Samtidig afregnes for det registrerede timeforbrug i det forgangene år, dvs. at der sker en efterregulering af det afregnede af conto beløb ift. det registrerede timeforbrug.

Timeforbrug i selskabet set i forhold til den enkeltes årlige timeforbrug på 1.924 timer, så er andelen i procent følgende: xxxxxxx 1,24%, xxxxxxx 2,49%, xxxxxxxxx 1,45%, xxxxxxxx 5,19% og xxxxxx 10,39%.

Det er nyt at kommuner og regioner skal oprette et anpartsselskab eller aktieselskab for at kunne opsætte solceller på kommunens ejendomme jf. Bekendtgørelse om undtagelse af visse kommunale og regionale solcelleanlæg fra kravet om selskabsmæssig udskillelse. Det skyldes, at opsætning af solceller på kommunens tage betragtes som kommerciel virksomhed, da grøn strøm købes og sælges mellem kommunen, klimaselskabet og elnettet.

Evalueringer af selskabet vil blive delt med Kommunernes Landsforening, Energistyrelsen og Energiministeriet, samt vores revision.

**Underskrift**

Administrationsaftalen underskrives i to originaleksemplarer.

For Furesø Kommune

Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kommunaldirektør

For Furesø Kommunes Klimaselskab af 2023 Aps

Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktør